Et spill basert på rollespillet Cyberpunk 2020 ble annonsert alt i 2012. Dette ble utsatt flere ganger, og ble etter hvert det spillet med de høyeste forventningene noen gang. Spillet Cyberpunk 2077 kom i desember 2020, men konsollversjonen virket ikke som den skulle, og 18. desember fjernet CD Projekt Playstation-versjonen fra butikkene. Dette gikk ut over selskapets anseelse, selv om PC-versjonen virket, og tross problemer var 18 millioner kopier av Cyberpunk 2077 solgt innen april 2022.